

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 84/25.03.2021**

**pentru modificarea anexei 1 la HCL nr. 228/28.09.2017 privind aprobarea contractului de comodat încheiat între Municipiul Satu Mare**

**şi S. C. Hercules S.A.**

Consiliul Local al Municipiului Satu Mare întrunit în ședința ordinară din data de 25.03.2021,

Analizând:

- proiectul de hotărâre înregistrat sub nr. 18505/24.03.2021,

- referatul de aprobare al Viceprimarului municipiului Satu Mare înregistrat sub nr.16813/17.03.2021,

- raportul de specialitate al Serviciului Patrimoniu Concesionări Închirieri și al direcției economice înregistrat sub nr. 16814/17.03.2021,

- raportul Serviciului Juridic înregistrat sub nr. 17659/19.03.2021,

- avizele comisiilor de specialitate ale Consiliului Local Satu Mare,

Luând în considerare prevederile:

-Hotărârii Consiliului Local Satu Mare nr. 228/28.09.2017 privind aprobarea contractului de comodat încheiat între Municipiul Satu Mare şi S. C. Hercules S.A.

- art. 2146 şi următoarele din Legea nr. 287/2009 privind Codul civil,

- Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

Ținând cont de amendamentele propuse de comisia de specialitate studii, prognoze economico – sociale, buget, administrarea bunurilor în ședința din data de 24.03.2021,

În temeiul prevederilor art. 129 alin. (2) lit. d) și alin. (7) lit. s), ale art. 139 alin. (3) lit. f), ale art. 196 alin. (1) lit. a) din O.U.G. nr. 57/2019 privind Codul administrativ,

Consiliul Local al Municipiului Satu Mare adoptă următoarea:

**H O T Ă R Â R E:**

**Art. 1.** Se aprobă modificarea art. 6.1. lit. a) din Contractul de comodat aprobat prin HCL nr. 228/28.09.2017, care va avea următorul conținut:

 6.1 Alte cheltuieli

*a)”Cheltuieli pentru spațiile comune” care sunt în valoare de 3,50 euro/mp/lună +tva, calculate pentru suprafaţa spaţiului preluat în comodat, aceste cheltuieli includ întreținere scări rulante, întreținere lifturi, consum apă, gunoi menajer, întreținere toalete, întreținere instalalații alarmare, întreținere instalații prevenire incendii. Prețul este valabil pentru anul 2021, urmând a fi renegociat anual în luna decembrie pentru anul următor.*

**Art. 2.** Se mandatează Viceprimarul municipiului Satu Mare să semneze actul adițional la Contractul de comodat, conform celor aprobate la articolul precedent.

**Art. 3.** Cu ducerea la îndeplinire a prezentei se încredințează Viceprimarul municipiului Satu Mare prin Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 4.** Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului - Judeţul Satu Mare, Serviciului Patrimoniu Concesionări Închirieri.

**Președinte de ședință, Contrasemnează**

**Durla-Pașca Mihai-Călin Secretar general,**

 **Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (3) lit. f) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 6 exemplare originale